1827 թվականի օգոստոսի 17-ին Օշական գյուղի մերձակայքում արյունահեղ մարտ է ընթացել պարսից գահի ժառանգորդ Աբբաս Միրզայի բանակի եւ գեներալ Աֆանասի Կրասովսկու ղեկավարած ռուսական զորաջոկատի միջեւ, որն օգնության էր շտապում պարսիկների կողմից անսպասելի հարձակման ենթարկված եւ պաշարված Էջմիածնի վանքին: Պարսից բանակի թվաքանակն էր 30 հազար մարտիկ եւ 24 թնդանոթ, իսկ ռուսական ջոկատինը` 3 հազար մարտիկ եւ 12 թնդանոթ: